**MINISTRIA E FINANCAVE DHE EKONOMISË**

**DREJTORIA E APELIMIT TATIMOR**

Nr. \_\_\_\_ / prot. Tiranë, më\_\_\_.\_\_\_.2020

**V E N D I M**

Drejtoria e Apelimit Tatimor, në zbatim të kreut XIII të Ligjit nr. 9920, datë 19.05.2008 “Për Procedurat Tatimore në RSH”, mori në shqyrtim kërkesën ankimore që i përket:

KËRKUES: \_\_\_\_\_\_\_\_\_\_\_\_

OBJEKTI: Ankim ndaj njoftim vlerësimit, ku janë përcaktuar detyrimet tatimore si më poshtë:

|  |  |  |  |  |  |
| --- | --- | --- | --- | --- | --- |
| **Nr.** | **Tatimi** | **Periudha** | **Detyrim** | **Gjobë** | **Shuma** |
| 1 | TVSH | 2014 | 15,271 | 3,344 | 18,615 |
| 2 | TVSH | 2016 | 39,790 | 8,714 | 48,504 |
| 3 | Tatim Fitimi | 2013 | 3,137 | 3,137 | 6,274 |
| 4 | Tatim Fitimi | 2015 | 68,211 | 68,211 | 136,422 |
| 5 | Tatim Fitimi | 2017 | 1,689 | 1,689 | 3,378 |
| **Totali** | **128,098** | **85,095** | **213,193** |

Nga shqyrtimi paraprak i kërkesës ankimore, është konstatuar mungesa e dokumentacionit të përcaktuar në Udhëzimin nr. 24 të Ministrit të Financave, datë 02.09.2008 “Për Procedurat Tatimore në R.SH.”, pika 106.2.4. Bazuar në pikën 106.2.5 të Udhëzimit nr. 24 të Ministrit të Financave, datë 02.09.2008 “Për Proçedurat Tatimore në R.SH.”, Drejtoria e Apelimit Tatimor ka kërkuar nga tatimpaguesi plotësimin e ankimit me faturat e parapagimeve sipas viteve 2013-2017. Tatimpaguesi ka plotesuar ankimin dhe ka dërguar dokumentacionin e kërkuar.

Nga shqyrtimi paraprak i kërkesës ankimore, konstatojme se janë plotësuar kërkesat ligjore për marrjen në shqyrtim, kërkesa këto të përcaktuara ne pikat 1, 2 dhe 3 te nenit 106, neni 107 dhe Udhëzimin e Ministrit të Financave nr. 24, datë 02.09.2008 pika 106 e në vijim, pasi:

* Akti administrativ i ankimuar, është objekt apelimi, sipas pikës 1, neni 106 të ligjit të sipërcituar.
* Ankimi është bërë brenda afatit 30 ditor.
* Lidhur me kërkesën ligjore të pagimit të detyrimit tatimor, referuar sistemit tatimor konstatojmë se shoqëria ka paguar detyrimet e dala nga njoftim vlerësimi brenda afatit të përcaktuar ligjor.

Tatimpaguesi ka kërkuar të jetë i pranishëm gjatë shqyrtimit të ankimit, në zbatim të pikës 108.4 të Udhëzimit nr. 24, datë 02.09.2008, ku përcaktohet se “*Ankimuesi ka të drejtë nese e kërkon, të paraqitet vetë ose me përfaqësues në Drejtorinë e Apelimit Tatimor ose komisionit për të dhënë argumente dhe sqarime që ndihmojnë në trajtimin dhe zgjidhjen e drejtë të akimimit*” dhe Drejtoria e Apelimit Tatimor ka njoftuar tatimpaguesin për takimin në ambjentet e DAT.

Nga kontrolli i dokumentacionit në shoqëri është kryer dhe rakordimi i të ardhurave të deklaruara sipas situatës financiare (FDP e deklaruara gjatë viteve) dhe atyre të deklaruara në deklaratën e tatim fitimit, nga ku kanë rezultuar diferenca sipas viteve sa më poshtë:

|  |  |  |  |  |  |
| --- | --- | --- | --- | --- | --- |
| **Emertimi** | **2,017** | **2,016** | **2,015** | **2,014** | **2,013** |
| Te ardhura sipas Deklarates se T.Fitimit | 55,304,184 | 20,766,366 | 28,710,160 | 32,012,027 | 32,575,561 |
| Te ardhura financiare | (35,526) | (143,501) | (128,256) | (18,998) |  |
| Shuma | 55,268,658 | 20,622,865 | 28,581,904 | 31,993,029 | 32,575,561 |
| Totali i vleres se tatushme sipas situates financiare | 55,279,918 | 20,423,917 | 29,036,644 | 31,916,674 | 32,606,935 |
| Shitje te perjashtuara | 5,760,000 | 5,760,000 | 5,760,000 | 5,760,000 | 5,760,000 |
| Furnizime me shkalle 0% | - | - | 779,601 | - | - |
| Shitje te tatushme me shkalle 20% | 49,519,918 | 14,663,917 | 22,497,043 | 26,156,674 | 26,846,935 |
| Diferenca | (11,260) | 198,948 | (454,740) | 76,355 | (31,374) |
| **Detyrim TVSH** |  | **39,790** |  | **15,271** |  |
| **Gjobe** |  | **8,714** |  | **3,344** |  |
| **Detyrim Tatim Fitimi** | **1,689** |  | **68,211** |  | **31,137** |
| **Gjobe** | **1,689** |  | **68,211** |  | **3,137** |
| **Total detyrime e gjoba** | **3,378** | **48,504** | **136,422** | **18,615** | **6,274** |

Për diferencat e konstatuara midis deklarimeve në situatën financiare dhe të ardhurave të deklaruara në bilanc shoqërisë i lindin detyrime e gjoba sipas tabelës më sipër, bazuar në Ligjin nr. 9920 datë 19.05.2008, “Për Procedurat Tatimore në R.Sh” i ndryshuar, Udhëzimit nr 24 në zbatim të tij neni 116 pika 1 dhe pika 111.1.1 e Udhëzimit.

\* \* \*

Shoqeria kundershton detyrimet e nxjerra nga ana e inspektorit duke arsyetuar :

Diferencat e identifikuara kanë ardhur si shkak i mosmarrjes parasysh në analizë të faurave tatimore për parapagime nga klientët dhe në një rast të shumës së gabuar të të ardhurave financiare. Udhëzimi nr 6 datë 30.01.2015 « Për TVSH » neni 28 pika d) përcakton se : ‘*Për çdo pagesë të kryer para se të kryhet furnizimi i mallit ose para përfundimit të furnizimit të shërbimit, TVSH-ja mbi pagesën lind dhe bëhet e kërkueshme në momentin e arkëtimit të shumës së paguar*.’

Bazuar në këtë kërkesë të legjislacionit fiskal, shoqëria lëshon një faturë tatimore për parapagimet e marra dhe kjo faturë deklarohet në librin e shitjes dhe në FDP e muajit në të cilin është lëshuar.

Nga ana tjetër megjithëse shoqëria lëshon një faturë tatimore shitje për qëllime të legjistacionit fiskal, parapagimi i marrë nga klienti nuk përbën të ardhur që duhet të regjistrohet si e tillë në pasqyrat financiale.

Standarti Ndërkombëtar i Kontabilitetit nr. 18-Të ardhurat apo dhe Standarti Standarti I Raportimit financiarë nr 15 përcaktojnë se “*Të ardhurat nga shitja e mallrave do të njihen kur janë plotësuar të gjitha kushtet e mëposhtëme*

*a) Njësia ekonomike raportuese ia ka kaluar blerësit të gjitha rreziqet dhe përfitimet që lidhen me pronësinë e mallrave”*

Meqenëse nuk përmbushen kushtet për t’u njohur si e ardhur derisa mallrat të jenë në kontroll të klientit, sipas standartit të ciluar, parapagimi është regjistruar në pasiv të bilancit.

Në pasiv të bilancit , në zërin “Të tjera detyrime” janë përfshirë dhe parapagimet nga distributorët të cilat paraqiten të veçuara nga detyrimet e tjera në shënimet përkatëse. Diferenca midis parapagimeve të paraqitura në pasiv të bilancit të secilit vit tregon dhe shumën përkatëse për të cilat të ardhurat nuk lidhen me faturat e lëshuara në një periudhë të caktuar. Vetëm për vitet 2013 dhe 2014, shuma e parapagimeve është paraqitur në zerin “Llogari të arkëtushme”, duke paraqitur vlerën e detyrimeve të klientëve në neto të parapagimeve të kryera nga klientët. Bashkëlidhur do të gjeni të detajuar faturat e lëshuara nga shoqëria për parapagime dhe mbyllje parapagimi për të gjithë periudhën e kontrolluar.

Një gabim tjetër në përllogaritjen e inspektorit lidhet me paraqitjen e efekteve nga kurset e këmbimeve.

Standarti Ndërkombëtar I kontabilitetit nr 1 Paraqitja e Pasqyrave Financiare paragrafi 32 përcakton se: “*Përveç kësaj fitimet dhe humbjet që vijnë nga një grup transaksionesh të ngjashme raportohen mbi bazë neto, për shembull, fitimet dhe humbjet nga kurset e këmbimit ose fitimet dhe humbjet nga instrumentat financiarë të mbajtur për tregtim”*

Bazuar në këtë dispozitë shoqëria ka paraqitur në pasqyrat financiare Të ardhurat dhe shpenzimet mbi bazë neto për vitin 2017. Nga ana tjetër në deklaratën e tatimit mbi fitimin , në zërin e të ardhurave ka paraqitur totalin e të ardhurave nga aktiviteti dhe fitimet nga kursi i këmbimit, pa i zbritur këtyre të fundit vlerat negative (humbjet) nga kursi i këmbimit. Humbjet nga kursi i këmbimit janë paraqitur si shpenzime.

Në tabelë paraqitet rakordimi midis FDP dhe Deklaratave të Tatim fitimit duke marrë parasysh efektet e sqaruara më sipër:

|  |  |  |  |  |  |
| --- | --- | --- | --- | --- | --- |
| **Emertimi** | **2,017** | **2,016** | **2,015** | **2,014** | **2,013** |
| Te ardhura sipas Deklarates se T.Fitimit | 55,304,184 | 20,766,366 | 28,710,160 | 32,012,027 | 32,575,561 |
| Te ardhura financiare | 98,812 | 143,501 | 128,256 | 62,867 | 82,482 |
| Shuma | 55,205,372 | 20,622,865 | 28,581,904 | 31,949,160 | 32,493,079 |
| Totali i vleres se tatushme sipas situates financiare | 55,279,918 | 20,423,917 | 29,036,644 | 31,916,674 | 32,606,935 |
| Faturime per pardhenie nga klientet (neto) | 74,478 | (198,944) | 454,736 | (32,486) | 113,856 |
| Te ardhura sipas FDP se TVSH | 55,205,440 | 20,622,861 | 28,581,908 | 31,949,160 | 32,493,079 |
| Diferenca | (68) | 4 | (4) | - | - |

\* \* \*

Drejtoria e Apelimit Tatimor, pas shqyrtimit të pretendimeve të subjektit, dokumentacionit bashkëlidhur ankimit dhe të dhënave në raportin e kontrollit vlerëson se:

**A**

**Mbi veprimet kontabël për parapagimet**

Ligji 92/2014 “Për TVSH-në në RSH”, në nenin 97, pika 1 përcakton se “*1. Personi i tatueshëm duhet të sigurohet për lëshimin e faturës nga ai vetë ose nga blerësi i tij ose në emrin e tij dhe për llogari të tij nga të tretët, në rastet e mëposhtme:*

*a)për çdo furnizim malli ose shërbimi që kryen kundrejt një personi tjetër të tatueshëm ose një personi juridik të patatueshëm;*

*b)për çdo pagesë të kryer para se të kryhet furnizimi i mallit ose para përfundimit të furnizimit të shërbimit, sipas shkronjës “a”, të kësaj pike”*

Në Ligjin Nr. 8438, datë 28.12.1998 “Për Tatimin mbi të Ardhurat”, neni 19, përcaktohet mënyra e llogaritjes së fitimit të tatueshëm për periudhën tatimore, e cila duhet të jetë “*në bazë të bilancit dhe të anekseve të tij, që duhet të jenë në përputhje me ligjin “Për kontabilitetin dhe pasqyrat financiare”, me dispozitat e këtij ligji, si dhe me aktet nënligjore të nxjerra nga Ministria e Financave për këtë qëllim*”.

Referuar këtyre dispozitave, parimisht, faturat e deklaruara gjatë vitit në deklarimet e TVSH-së duhet të përputhen me të ardhurat e deklaruara në deklaratën e vitit për tatimin mbi fitimin, duke u korrektuar me ato fatura të cilat nuk i përkasin të ardhurave të periudhës dhe me ato të ardhura për të cilat nuk është e detyrueshme fatura tatimore.

Në Ligjin 8438/1998 nuk ndeshet përkufizimi i “të ardhurave”, por vetëm i “qarkullimit” dhe vetëm për qëllimet të kreut III A të ligjit. Mospërkufizimi i të ardhurave në Ligjin për Tatimin mbi të Ardhurat vjen nga vetë forma e ndërtimit të këtij ligji, i cili bazohet në Standardet e Kontabilitetit për të përcaktuar fitimin e tatueshëm (dhe rrjedhimisht të ardhurat dhe shpenzimet e njësisë ekonomike) dhe nuk ka një metodë të ndryshme nga këto standarde për të përcaktuar fitimin e tatueshëm. Fitimi i tatueshëm i llogaritur si më sipërm, korrektohet me kufizimet e njohjes së shpenzimeve sipas neneve 21 e në vijim të ligjit. Neni 19 i ligjit pasqyron qartësisht formën e ndërtimit të ligjit, i cili të referon detyrimisht te Standardet Kombëtare/Ndërkombëtare të Kontabilitetit, për të përcaktuar të ardhurat dhe shpenzimet e tatimpaguesve.

Kuadri për Përgatitjen dhe Paraqitjen e Pasqyrave Financiare, në paragrafin 22 përcakton se *“Në mënyrë që të plotësojnë objektivat e tyre, pasqyrat financiare përgatiten mbi bazën e të drejtave dhe detyrimeve të konstatuara. Sipas kësaj baze, efektet e transaksioneve dhe ngjarjeve të tjera njihen kur ato ndodhin (dhe jo kur mjetet monetare ose ekuivalentët e tyre janë arkëtuar ose paguar) dhe ato rregjistrohen në rregjistrat kontabël dhe raportohen në pasqyrat financiare të periudhave me të cilat ato lidhen”.*

Në paragrafin 60, Kuadri përcakton se *“Një detyrim është një detyrë ose përgjegjësi për të vepruar ose kryer në një mënyrë të caktuar. Detyrimet mund të jenë të zbatueshme me ligj si rrjedhim e një kontrate të lidhur ose kërkese logjore. Ky është normalisht rasti, për shembull, për shumat e pagueshme për mallrat dhe shërbimet e marra...”*

Në paragrafin 70, gërma (a) përcaktohet se *“E ardhura është rritje e përfitimeve ekonomike gjatë periudhës kontabël në formën e hyrjeve ose shtimeve të aktiveve, ose pakësimeve të detyrimeve që sjellin rritje të kapitalit të vet, të ndryshme nga ato të lidhura me kontributet nga pjesëmarrësit në kapitalin e vet”.*

Ndërsa në paragrafin 92 përcaktohet se *“E ardhura njihet në pasqyrën e të ardhurave e shpenzimeve kur krijohet një rritje në përfitimet ekonomike në të ardhmen që lidhet me një rritje në një aktiv ose një ulje të një detyrimi dhe kur kjo mund të matet me besueshmëri”.*

Nga leximi i dispozitave të mësipërme, Drejtoria e Apelimit Tatimor thekson se parapagimet e marra gjatë periudhës tatimore nuk konsiderohen të ardhura, pavarësisht se për to tatimpaguesi ka detyrimin për lëshimin e faturës tatimore, për qëllime të dokumentimit dhe pagesës së TVSH-së. Parapagimet nuk plotësojnë kushtet e përcaktuara në legjislacionin për tatimin mbi të ardhurat dhe standardet e kontabilitetit (të cituara në mënyrë të detajuar më sipër) për t’u kategorizuar si të ardhura, por ato kontabilizohen si detyrime në pasqyrat financiare të shoqërisë. Ashtu siç është përkufizuar më sipër, që një arkëtim të konsiderohet e ardhur, ai detyrimisht duhet të plotësojë kushtin e uljes së detyrimeve apo rritjes së aktiveve, ndërsa parapagimi nuk e plotëson këtë kusht pasi as nuk rrit aktivin dhe as nuk ul detyrimin. Parapagimi konsiderohet detyrim duke qënë se shlyerja e tij pritet të shoqërohet me daljen e burimeve dhe me dhënien e një aktivi të caktuar (inventar – në rastin konkret).

Nga shqyrtimi i faturave bashkëlidhur ankimit, konstatohet se parapagimet e arkëtuara gjatë viteve 2013-2018, faturat përkatëse për këto arkëtime dhe ato saktësuese në lidhje me faturat e parapagimeve janë si më poshtë:

|  |  |  |  |  |  |  |  |
| --- | --- | --- | --- | --- | --- | --- | --- |
| **Viti** | **Dt e fatures** | **Nr I fatures** |  **Klienti**  |  **Vlera pa Tvsh**  |  **Tvsh**  |  **Totali**  |  **SALDO 31.12.**  |
| 2013 |  31.12.2013  |  747  | X |  32,486  |  6,497  |  38,983  |   |
| 2013 |  31.12.2013  |  748  | X |  81,370  |  16,274  |  97,644  |   |
| 2013 |   |   | **Total** |  **113,856**  |  **22,771**  |  **136,627**  |  **113,856**  |
|  |  |  |  |  |  |  |  |
| **Viti** | **Dt e fatures** | **Nr I fatures** |  **Klienti**  |  **Vlera pa Tvsh**  |  **Tvsh**  |  **Totali**  |  |
| 2014 |  17.02.2014  |  55  | X |  (32,486) |  (6,497) |  (38,983) |   |
| 2014 |   |   | **Total** |  **(32,486)** |  **(6,497)** |  **(38,983)** |  **81,370**  |
|  |  |  |  |  |  |  |  |
| **Viti** | **Dt e fatures** | **Nr I fatures** |  **Klienti**  |  **Vlera pa Tvsh**  |  **Tvsh**  |  **Totali**  |  |
| 2015 |  31.12.2015  |  597  | X |  150,912  |  30,182  |  181,094  |   |
| 2015 |  31.12.2015  |  598  | X |  60,920  |  12,184  |  73,104  |   |
| 2015 |  31.12.2015  |  599  | X |  42,179  |  8,436  |  50,615  |   |
| 2015 |  31.12.2015  |  600  | X |  43,427  |  8,685  |  52,112  |   |
| 2015 |  31.12.2015  |  601  | X |  157,298  |  31,460  |  188,758  |   |
| 2015 |   |   | **Total** |  **454,736**  |  **90,947**  |  **545,683**  |  **536,106**  |
|  |  |  |  |  |  |  |  |
| **Viti** | **Dt e fatures** | **Nr I fatures** |  **Klienti**  |  **Vlera pa Tvsh**  |  **Tvsh**  |  **Totali**  |  |
| 2016 |  14.01.2016  |  12  | X |  (43,427) |  (8,685) |  (52,112) |   |
| 2016 |  15.01.2016  |  14  | X |  (60,920) |  (12,184) |  (73,104) |   |
| 2016 | 05.02.2016 |  33  | X |  (16,240) |  (3,248) |  (19,488) |   |
| 2016 | 09.02.2016 |  38  | X |  (48,720) |  (9,744) |  (58,464) |   |
| 2016 | 12.02.2016 |  45  | X |  (48,720) |  (9,744) |  (58,464) |   |
| 2016 | 16.02.2016 |  50  | X |  (53,472) |  (10,694) |  (64,166) |   |
| 2016 | 26.04.2016 | 136 | X |  (25,939) |  (5,188) |  (31,127) |   |
| 2016 | 13.05.2016 | 172 | X |  (81,370) |  (16,274) |  (97,644) |   |
| 2016 |  30.12.2016  |  499  | X |  50,060  |  10,012  |  60,072  |   |
| 2016 |  30.12.2016  |  500  | X |  23,340  |  4,668  |  28,008  |   |
| 2016 |  30.12.2016  |  501  | X |  14,537  |  2,907  |  17,444  |   |
| 2016 |  30.12.2016  |  502  | X |  15,882  |  3,176  |  19,058  |   |
| 2016 |  30.12.2016  |  503  | X |  20,221  |  4,044  |  24,265  |   |
| 2016 |  30.12.2016  |  504  | X |  17,075  |  3,415  |  20,490  |   |
| 2016 |  30.12.2016  |  505  | X |  38,750  |  7,750  |  46,500  |   |
| 2016 |   |   | **Total** |  **(198,944)** |  **(39,789)** |  **(238,732)** |  **337,163**  |
|  |  |  |  |  |  |  |  |
|  **Viti**  | **Dt e fatures** | **Nr I fatures** |  **Klienti**  |  **Vlera pa Tvsh**  |  **Tvsh**  |  **Totali**  |  |
| 2017 | 16.01.2017 | 9 | X |  (38,750) |  (7,750) |  (46,500) |   |
| 2017 | 23.01.2017 | 14 | X |  (17,075) |  (3,415) |  (20,490) |   |
| 2017 | 28.01.2017 | 28 | X |  (50,060) |  (10,012) |  (60,072) |   |
| 2017 | 21.02.2017 | 59 | X |  (14,537) |  (2,907) |  (17,444) |   |
| 2017 | 24.02.2017 | 64 | X |  (23,340) |  (4,668) |  (28,008) |   |
| 2017 | 16.03.2017 | 89 | X |  (15,882) |  (3,176) |  (19,058) |   |
| 2017 | 27.03.2017 | 112 | X |  (20,221) |  (4,044) |  (24,265) |   |
| 2017 | 11.04.2017 | 141 | X |  (28,005) |  (5,601) |  (33,606) |   |
| 2017 | 14.04.2017 | 149 | X |  (18,960) |  (3,792) |  (22,752) |   |
| 2017 | 14.04.2017 | 152 | X |  (6,320) |  (1,264) |  (7,584) |   |
| 2017 | 07.07.2017 | 316 | X |  (46,670) |  (9,334) |  (56,004) |   |
| 2017 | 26.07.2017 | 347 | X |  (17,080) |  (3,416) |  (20,496) |   |
| 2017 | 17.11.2017 | 496 | X |  (40,263) |  (8,053) |  (48,316) |   |
| 2017 | 29.12.2017 | 560 | X |  136,751  |  27,350  |  164,101  |   |
| 2017 | 29.12.2017 | 561 | X |  15,898  |  3,180  |  19,077  |   |
| 2017 | 29.12.2017 | 562 | X |  89,957  |  17,991  |  107,948  |   |
| 2017 | 29.12.2017 | 563 | X |  39,077  |  7,815  |  46,892  |   |
| 2017 | 29.12.2017 | 564 | X |  11,678  |  2,336  |  14,014  |   |
| 2017 | 29.12.2017 | 565 | X |  10,068  |  2,014  |  12,081  |   |
| 2017 | 29.12.2017 | 566 | X |  108,213  |  21,643  |  129,855  |   |
| 2017 |   |   |  **Totali**  |  **74,477**  |  **14,895**  |  **89,372**  |  **411,640**  |
|  |  |  |  |  |  |  |  |
|  **Viti**  | **Dt e fatures** | **Nr I fatures** |  **Klienti**  |  **Vlera pa Tvsh**  |  **Tvsh**  |  **Totali**  |  |
| 2018 | 16.01.2018 | 11 | X |  (32,300) |  (6,460) |  (38,760) |   |
| 2018 | 25.01.2018 | 23 | X |  (8,540) |  (1,708) |  (10,248) |   |
| 2018 | 07.02.2018 | 29 | X |  (12,200) |  (2,440) |  (14,640) |   |
| 2018 | 08.02.2018 | 31 | X |  (6,100) |  (1,220) |  (7,320) |   |
| 2018 | 16.02.2018 | 41 | X |  (48,720) |  (9,744) |  (58,464) |   |
| 2018 | 21.02.2018 | 44 | X |  (5,800) |  (1,160) |  (6,960) |   |
| 2018 | 23.02.2018 | 47 | X |  (24,400) |  (4,880) |  (29,280) |   |
| 2018 | 27.02.2018 | 50 | X |  (48,720) |  (9,744) |  (58,464) |   |
| 2018 | 09.03.2018 | 59 | X |  (32,480) |  (6,496) |  (38,976) |   |
| 2018 | 21.03.2018 | 72 | X |  (8,540) |  (1,708) |  (10,248) |   |
| 2018 | 05.04.2018 | 87 | X |  (16,133) |  (3,227) |  (19,360) |   |
| 2018 | 05.04.2018 | 88 | X |  (4,268) |  (854) |  (5,122) |   |
| 2018 | 13.04.2018 | 111 | X |  (51,040) |  (10,208) |  (61,248) |   |
| 2018 | 26.04.2018 | 121 | X |  (6,831) |  (1,366) |  (8,197) |   |
| 2018 | 21.05.2018 | 153 | X |  (12,200) |  (2,440) |  (14,640) |   |
| 2018 | 26.05.2018 | 172 | X |  (38,917) |  (7,783) |  (46,700) |   |
| 2018 | 31.05.2018 | 182 | X |  (4,740) |  (948) |  (5,688) |   |
| 2018 | 05.06.2018 | 189 | X |  (17,080) |  (3,416) |  (20,496) |   |
| 2018 | 19.06.2018 | 216 | X |  (2,440) |  (488) |  (2,928) |   |
| 2018 | 03.07.2018 | 248 | X |  (11,678) |  (2,336) |  (14,014) |   |
| 2018 | 04.07.2018 | 249 | X |  (7,357) |  (1,471) |  (8,828) |   |
| 2018 | 01.08.2018 | 304 | X |  (11,158) |  (2,232) |  (13,390) |   |
| 2018 | 31.12.2018 | 543 | X |  24,969  |  4,994  |  29,963  |   |
| 2018 |   |   |  **Totali**  |  **(386,673)** |  **(69,167)** |  **(415,000)** |  **24,966**  |

**B**

**Mbi veprimet kontabël me të ardhurat financiare**

DAT vëren se në deklaratat e tatimit mbi fitimin, shoqëria ka pasqyruar të ardhurat dhe shpenzimet financiare në vlerën bruto të tyre, ndërsa në pasqyrat financiare ka pasqyruar vlerën neto të tyre (diferencën midis të ardhurave dhe shpenzimeve), bazuar në Standartin Ndërkombëtar të Kontabilitetit nr. 1 “Paraqitja e Pasqyrave Financiare”, i cili në paragrafin 32 përcakton se: “*Përveç kësaj fitimet dhe humbjet që vijnë nga një grup transaksionesh të ngjashme raportohen mbi bazë neto, për shembull, fitimet dhe humbjet nga kurset e këmbimit ose fitimet dhe humbjet nga instrumentat financiarë të mbajtur për tregtim*”. Konkretisht, të ardhurat sipas deklaratës së tatimit mbi fitimin dhe pasqyrave financiare për vitet 2013-2017, të cilat janë verifikuar dhe konfirmuar nga inspektori, janë si më poshtë:

|  |  |  |  |  |  |
| --- | --- | --- | --- | --- | --- |
| **Emertimi** | **2,017** | **2,016** | **2,015** | **2,014** | **2,013** |
| Te ardhura sipas Deklarates se T.Fitimit | 55,304,184 | 20,766,366 | 28,710,160 | 32,012,027 | 32,575,561 |
| Te ardhurat sipas pasqyrave financiare | 55.205.372 | 20.622.865 | 28.581.904 | 31.949.160 | 32.493.079 |
| **Diferenca** | **98,812** | **143,501** | **128,256** | **62,867** | **82,482** |

Pas shqyrtimit të dokumentacionit bashkëlidhur ankimit, pasqyrave financiare dhe regjistrimeve kontabël të tatimpaguesit, DAT vëren se të ardhurat financiare të shoqërisë për vitet 2013-2017 përbëhen nga zërat dhe vlerat si më poshtë:

|  |  |  |  |  |  |
| --- | --- | --- | --- | --- | --- |
| **LLOGARIA** | **2017** | **2016** | **2015** | **2014** | **2013** |
| TE ARDHURA NGA SHKEMBIMET VALUTORE  | 87,695 | 86,517 | 128,254 | 62,865 | 82,475 |
| INTERESA NGA DEPOZITAT  | 10,980 | 56,984 | -  | -  | -  |
| RRUMBULLAKIME AKTIVE  | 137 | -  | -  | 1 | 7 |
| **SHUMA** |  **98,812**  |  **143,501**  |  **128,256**  |  **62,867**  |  **82,482**  |

Ndërsa shpenzimet financiare të shoqërisë për vitet 2013-2017 përbëhen nga zërat dhe vlerat si më poshtë:

|  |  |  |  |  |  |
| --- | --- | --- | --- | --- | --- |
| **LLOGARIA** | **2017** | **2016** | **2015** | **2014** | **2013** |
| SHPENZIME BANKARE  |  141,635  |  133,107  |  117,563  |  150,549  |  121,884  |
| HUMBJE NGA SHKEMBIMET VALUTORE  |  63,224  |  62,005  |  71,073  |  43,825  |  87,535  |
| RRUMBULLAKIME AKTIVE  |  62  |  -  |  -  |  44  |  -  |
| **SHUMA** |  **(204,921)** |  **(195,112)** |  **(188,636)** |  **(194,418)** |  **(209,419)** |

Në mënyrë të përmbledhur, të ardhurat dhe shpenzimet financiare të shoqërisë, sipas pasqyrave financiare për vitet 2013-2017, janë si më poshtë:

|  |  |  |  |  |  |
| --- | --- | --- | --- | --- | --- |
| **Llogaritë analitike bruto** | **2017** | **2016** | **2015** | **2014** | **2013** |
| Te ardhura financiare |  98,812  |  143,501  |  128,256  |  62,867  |  82,482  |
| Shpenzime financiare |  (204,921) |  (195,112) |  (188,636) |  (194,418) |  (209,419) |
| **Shpenzime financiare, neto** | **(106,109)** | **(51,611)** | **(60,380)** | **(131,551)** | **(126,937)** |

Në pasqyrat financiare, shoqëria ka deklaruar si të ardhura financiare diferencën që rezulton midis të ardhurave dhe humbjeve nga këmbimet valutore (vlerën neto të tyre) plus interesat nga depozitat, ndërsa në shpenzimet financiare ka pasqyruar vlerën e shpenzimeve bankare. Në vitin 2015 shoqëria ka ndjekur tjetër formë pasqyrimi, duke i pasqyruar të ardhurat dhe humbjet nga këmbimet valutore në vlerën bruto të tyre, pa i netuar. Ndërkohë, në deklaratat e tatimit mbi fitimin, shoqëria i ka pasqyruar të ardhurat financiare në vlerën bruto të tyre, pa u netuar me humbjet nga këmbimet valutore apo me shpenzimet bankare.

Pasqyrimet në bilancet kontabël për vitet 2013-2017 të këtyre vlerave janë si më poshtë:

|  |  |  |  |  |  |
| --- | --- | --- | --- | --- | --- |
| **Llogaritë analitike bruto** | **2017** | **2016** | **2015** | **2014** | **2013** |
| Te ardhura financiare |  35,526  |  81,496  |  128,256  |  18,998  |  -  |
| Shpenzime financiare | (141,635) | (133,107) | (188,636) | (150,549) | (126,937) |
|  | **(106,109)** | **(51,611)** | **(60,380)** | **(131,551)** | **(126,937)** |

Duke marrë për bazë dokumentacionin e paraqitur nga shoqëria në kërkesën ankimore (faturat e parapagimeve), të dhënat e deklaratave tatimore dhe raportin e kontrollit, DAT vëren se përputhja midis deklarimeve të tatimit mbi fitimin dhe deklarimeve të TVSH-së për vitet 2013-2017, duhet të llogaritet si më poshtë:

|  |  |  |  |  |  |
| --- | --- | --- | --- | --- | --- |
| **Emertimi** | **2,017** | **2,016** | **2,015** | **2,014** | **2,013** |
| Te ardhura sipas Deklarates se T.Fitimit | 55,304,184 | 20,766,366 | 28,710,160 | 32,012,027 | 32,575,561 |
| Te ardhura financiare | 98,812 | 143,501 | 128,256 | 62,867 | 82,482 |
| *Shuma* | *55,205,372* | *20,622,865* | *28,581,904* | *31,949,160* | *32,493,079* |
| Totali i vleres se tatushme sipas situates financiare | 55,279,918 | 20,423,917 | 29,036,644 | 31,916,674 | 32,606,935 |
| Faturime per pardhenie nga klientet (neto) | 74,478 | (198,944) | 454,736 | (32,486) | 113,856 |
| Te ardhura sipas FDP se TVSH | 55,205,440 | 20,622,861 | 28,581,908 | 31,949,160 | 32,493,079 |
| **Diferenca** | **(68)** | **4** | **(4)** | **-** | **-** |

Nga analiza e mësipërme krahasuese, rezulton se të ardhurat e pasqyruara në deklaratat e tatimit mbi fitimin për vitet 2013-2017 përputhen me shitjet e pasqyruara në deklaratat e TVSH-së për shumatoret e këtyre viteve. Diferencat e përshkruara në raportin e kontrollit vijnë për shkak të:

* Faturave të lëshuara për parapagimet, të cilat sjellin mospërputhje midis situatës financiare dhe deklaratës së tatimit mbi fitimin, dhe
* Pasqyrimit në vlerën bruto të të ardhurave financiare në deklaratën e tatimit mbi fitimin, ndërkohë që në pasqyrat financiare janë regjistruar në vlerën neto

Bazuar në faktet e mësipërme, DAT e vlerëson të drejtë ankimin e tatimpaguesit dhe anullon vlerësimin sipas njoftim vlerësimit te ankimuar.

Sa më sipër, Drejtoria e Apelimit Tatimor, në zbatim të nenit 108, pika 3, gërma (a) të Ligjit nr. 9920 datë 19.05.2008, “Për Procedurat Tatimore në R.SH” dhe pikës 108.3.3, gërma (b) të Udhëzimit të Ministrit të Financave nr. 24 datë 02.09.2008, i nxjerrë në zbatim të këtij ligji,

**V E N D O S I:**

* Shfuqizimin e aktit administrativ, Njoftim Vlerësimit për detyrimet sa më poshtë:

|  |  |  |  |  |  |
| --- | --- | --- | --- | --- | --- |
| **Nr.** | **Tatimi** | **Periudha** | **Detyrim** | **Gjobë** | **Shuma** |
| 1 | TVSH | 2014 | 15,271 | 3,344 | 18,615 |
| 2 | TVSH | 2016 | 39,790 | 8,714 | 48,504 |
| 3 | Tatim Fitimi | 2013 | 3,137 | 3,137 | 6,274 |
| 4 | Tatim Fitimi | 2015 | 68,211 | 68,211 | 136,422 |
| 5 | Tatim Fitimi | 2017 | 1,689 | 1,689 | 3,378 |

Në zbatim të pikës 3 të nenit 109 të Ligjit nr. 9920 datë 19.05.2008, “Për Procedurat Tatimore në R.Sh”, vendimi i Drejtorisë së Apelimit Tatimor është i detyrueshëm për zbatim nga organi i administratës tatimore që ka bërë vlerësimin tatimor dhe nuk apelohet prej tij.

 **DREJTOR I APELIMIT TATIMOR**